**POSTUPAK PRIJAVE ZAVRŠNOG RADA**

Završni rad na preddiplomskom sveučilišnom studiju mora biti predan najkasnije do 15. rujna, ako se student želi upisati na diplomski studij naredne akademske godine. Studenti koji nemaju uvjet za upis na diplomski studij mogu predati završni rad kada polože sve ispite, do 15. dana u mjesecu.

Završni rad na preddiplomskom stručnom studiju može se predati do 15. dana u mjesecu, a ocjena će biti upisana kada budu položeni svi ispiti. Rok između predaje rada i upisa ocjene može biti najdulje godinu dana.

Oblik i sadržaj naslovnice završnog rada i sastavnice na prilozima završnog rada prikazan je u Obrascu OB-7-10- 4

Rad se mora uvezati u spiralni uvez i predati u jednom primjerku mentoru, koji će rad pregledati i sastaviti mišljenje s prijedlogom o prihvaćanju ili neprihvaćanju završnog rada i pokretanju daljnjeg postupka (Obrazac OB-7-10- 3).

Nakon što je mentor pozitivno ocijenio završni rad, student će Uredu za studente dostaviti:

1. potvrdu da je završni rad predan, s prijedlogom o prihvaćanju (Obrazac: OB-7-10-2)
2. indeks i studentsku iskaznicu
3. tiskanicu u koju se unose podatci o položenim ispitima
4. izjavu studenta da je ispunio sve obveze za završetak studija
5. tri primjerka završnog rada u spiralnom uvezu
6. cjelovitu elektroničku datoteku u PDF formatu završnog rada
7. izjavu studenta o pohrani završnog rada u digitalni repozitorij Sveučilišta Josipa Jurja Strossmayera u Osijeku (Obrazac: OB-7-10-5).